ઘણાં સંબંધો પોકળ હોય છે કે જે દૂરથી એકબીજાનું સારૂ ઇચ્છતા નથી અને પીઠ જ દેખાડતા ફરે છે, કે ક્યારે મોકો મળે અને સામેની વ્યક્તિને પાડી દઉં? અને જેઓ કોઇપણ સંજોગે કરી શક્તા નથી કારણકે તે પહોંચી નહીં વળે અને ફરીવાર નિષ્ફળ જવાના ભય સાથે અને તેમની સાથેના સંબંધમાં કરેલા દગાનો ભેદ ખૂલી ન જાય તે મટે તે પોતાના દાવ પેચને, પોતાને સત્યવાદી હરિશ્ચંદ્ર સાબિત કરવાનો પ્રયત્ન કરશે. આવી વાતનો લાગણીશીલ અને નિખાલસ માણસને અણસાર સુધ્ધાં આવતો નથી. ઘણી વાર તો સામેની વ્યક્તિના દિલમાં છુપાયેલી કડવાશ ફક્ત તેની જીભ પર આવતી નથી પણ તેનું વર્તન કે તે વ્યક્તિના વિચારોમાં તેના મનમાં રહેલી છૂપી કડવાશ સામે ચાલીને વર્તાઇ આવે છે. કોઇકે સાચું જ કહ્યું છે કે જે સંબંધોમાં કટુતા, નારાજગી, હુંસાતુંસી, અદેખાઇ, મારું-તારૂ કે કોઇ ઝનૂન મગજમાં સવાર થઇને બેઠું હોય તો ત્યાં સારા વિચારો કે અંતરની લાગણીને સ્થાન હોતું નથી અને જ્યાં સદવિચારો કે લાગણી નથી ત્યાં ધર્મ નથી, જ્યાં ધર્મ નથી ત્યાં સંબંધોની બાંધછોડ કે જાણવણી નથી.